Born in the USA. Bruce Springsteen a declarat că se va muta în Australia dacă Trump va câștiga alegerile.
Bruce Springsteen a declarat că se va muta în Australia în cazul în care Donald Trump va fi reales. Cântărețul este însă convins că Trump va pierde, dat fiind mai ales că în prezent acesta se află în sondaje mult în urma adversarului său. Springsteen nu crede că democrația americană ar mai putea rezista încă patru ani sub conducerea lui Trump.
Bruce Springsteen a declarat că are de gând să se mute în Australia în cazul în care Donald Trump va câștiga la alegerile din noiembrie, informează The Independent.Cântărețul a mai spus că are însă convingerea că Trump, care în prezent se află în sondaje mult în urma adversarului său, va pierde."Iubesc Australia", a declarat Springsteen presei australiene. "Este întotdeauna o plăcere să mergi acolo. Iubesc oamenii, iubesc locurile, e un loc minunat pentru călătorii cu motocicleta, e aproape de inima noastră"."Dacă Trump va fi reales – ceea ce nu se va întâmpla – prezic chiar acum că va pierde – dacă însă se va întâmpla asta, ne vedem în primul avion."Springsteen a fost de mult un critic al președintelui republican. În iunie, el l-a numit pe Trump o "amenințare la adresa democrației" într-un interviu acordat revistei The Atlantic."Nu știu dacă democrația noastră ar mai putea rezista încă patru ani sub conducerea lui", a afirmat el.